**บทที่ 3**

**วิธีดำเนินการวิจัย**

การวิจัยเรื่อง การพัฒนาทักษะปฏิบัตินาฏศิลป์ โดยใช้กิจกรรมการเรียนรู้ตามแนวคิดของเดวีส์ ของนักเรียนชั้นมัธยมศึกษาปีที่ 1 ได้ดำเนินการตามลำดับ ดังนี้

1. ประชากรและกลุ่มตัวอย่าง

2. เครื่องมือวิจัย

3. การสร้างและหาคุณภาพเครื่องมือวิจัย

4. การเก็บรวบรวมข้อมูล

5. การวิเคราะห์ข้อมูล

6. สถิติที่ใช้ในการวิจัย

**3.1 ประชากรและกลุ่มตัวอย่าง**

**3.1.1 ประชากร**

ประชากรที่ใช้ในการวิจัยครั้งนี้ ได้แก่ นักเรียนชั้นมัธยมศึกษาปีที่ 1 ภาคเรียนที่ 2 ปีการศึกษา 2560 โรงเรียนสารคามพิทยาคม สำนักงานเขตพื้นที่การศึกษามัธยม ศึกษา เขต 26 มีจำนวนห้องเรียนทั้งหมด 17 ห้อง แต่มีจำนวน 8 ห้องเรียน จำนวน 358 คน ที่มีแผนการเรียนตามหลักสูตรแกนกลางการศึกษาขั้นพื้นฐาน พุทธศักราช 2551 ซึ่งมีความรู้ความสามารถไม่แตกต่างกัน

**3.1.2 กลุ่มตัวอย่าง**

กลุ่มตัวอย่างที่ใช้ในการวิจัยครั้งนี้ ได้แก่ นักเรียนชั้นมัธยมศึกษาปีที่ 1/11 ภาคเรียนที่ 2 ปีการศึกษา 2560 โรงเรียนสารคามพิทยาคม สำนักงานเขตพื้นที่การศึกษามหาสารคาม เขต 26 จำนวน 50 คน คัดเลือกกลุ่มตัวอย่างโดยใช้เทคนิคการสุ่มแบบกลุ่ม (Cluster Random Sampling)

**3.2 เครื่องมือวิจัย**

3.2.1 แผนการจัดการเรียนรู้ทักษะปฏิบัติ เรื่อง รำวงมาตรฐาน กลุ่มสาระการเรียนรู้ศิลปะ (นาฏศิลป์) สำหรับนักเรียนชั้นมัธยมศึกษาปีที่ 1 จำนวน 6 แผน รวม 12 ชั่วโมง

3.2.2 แบบทดสอบวัดผลสัมฤทธิ์ทางการเรียนทักษะปฏิบัติ เรื่อง รำวงมาตรฐาน เป็นแบบ ทดสอบปรนัยชนิดเลือกตอบ 4 ตัวเลือก จำนวน 30 ข้อ

3.2.3 แบบประเมินทักษะปฏิบัติ เป็นแบบสังเกตที่ผู้วิจัยสร้างขึ้น โดยยึดตามหลักเกณฑ์  
การประเมินโดยทั่วไปของกิจกรรมนาฏศิลป์

3.2.4 แบบสอบถามความพึงพอใจของนักเรียนต่อการเรียนโดยใช้กิจกรรมการเรียนรู้  
ตามแนวคิดของเดวีส์

**3.3 การสร้างและหาคุณภาพเครื่องมือวิจัย**

**3.3.1 แผนการจัดการเรียนรู้ มีขั้นตอนในการสร้างดังนี้**

3.3.1.1 ศึกษารายละเอียดของสาระการเรียนรู้ มาตรฐานการเรียนรู้ และจุดประสงค์การเรียนรู้ ตามหลักสูตรแกนกลางการศึกษาขั้นพื้นฐาน พ.ศ.2551 และหลักสูตรสถานศึกษาของโรงเรียนสารคามพิทยาคม กลุ่มสาระการเรียนรู้ศิลปะ สาระนาฏศิลป์

3.3.1.2 ศึกษารายละเอียดเกี่ยวกับการสร้างแผนการจัดการเรียนรู้ทักษะปฏิบัตินาฏศิลป์ โดยใช้กิจกรรมการเรียนรู้ตามแนวคิดของเดวีส์

3.3.1.3 จัดทำแผนการจัดการเรียนรู้ทักษะปฏิบัตินาฏศิลป์ ตามแนวคิดของเดวีส์   
โดย ใช้กิจกรรมการเรียนรู้ตามแนวคิดของเดวีส์ ประกอบด้วยองค์ประกอบของแผนการจัดการเรียนรู้ ดังนี้

1) จุดประสงค์การเรียนรู้

2) เนื้อหาสาระสำคัญ

3) กระบวนการจัดการเรียนรู้

4) การวัดและประเมินผล

**ตารางที่ 3.1**

*แผนการจัดการเรียนรู้ทักษะปฏิบัตินาฏศิลป์ เรื่อง รำวงมาตรฐาน*

|  |  |  |
| --- | --- | --- |
| แผนการจัดการเรียนรู้ที่ | เรื่อง | เวลา (ชั่วโมง) |
| 1 | นาฏยศัพท์เบื้องต้น | 2 |
| 2 | รำวงมาตรฐานเพลงคืนเดือนหงาย | 2 |
| 3 | รำวงมาตรฐานเพลงหญิงไทยใจงาม | 2 |
| 4 | รำวงมาตรฐานเพลงดอกไม้ของชาติ | 2 |
| 5 | รำวงมาตรฐานเพลงดวงจันทร์ขวัญฟ้า | 2 |
| 6 | รำวงมาตรฐานเพลงชาวไทย | 2 |
| รวม | | 12 |

3.3.1.4 นำแผนการจัดการเรียนรู้เสนออาจารย์ที่ปรึกษาพิจารณาคุณภาพเบื้องต้น

3.3.1.5 นำแผนการจัดการเรียนรู้เสนอให้ผู้เชี่ยวชาญด้านนาฏศิลป์ ตรวจสอบความสอดคล้องระหว่างผลการเรียนรู้ที่คาดหวังกับแผนการจัดการเรียนรู้ ความเหมาะสมของเนื้อหา   
การจัดกิจกรรมการเรียนรู้ และการวัดประเมินผล เพื่อนำข้อมูลมาปรับปรุงแก้ไขให้เหมาะสมก่อนนำไปใช้จริง โดยใช้แบบประเมินแผนการจัดการเรียนรู้ซึ่งเป็นแบบมาตราส่วนประมาณค่า (Rating Scale) ตามวิธีของลิเคิร์ท (Likert) ซึ่งมี 5 ระดับ (ไพศาล วรคำ, 2552, น. 240-241) คือ คุณภาพระดับดีมาก คุณภาพระดับดี คุณภาพระดับค่อนข้างดี คุณภาพระดับพอใช้ และคุณภาพระดับควรปรับปรุง กำหนดเกณฑ์ให้คะแนนการประเมินผลดังนี้

ระดับคุณภาพระดับดีมาก ให้คะแนน 5 คะแนน

ระดับคุณภาพระดับดี ให้คะแนน 4 คะแนน

ระดับคุณภาพระดับค่อนข้างดี ให้คะแนน 3 คะแนน

ระดับคุณภาพระดับพอใช้ ให้คะแนน 2 คะแนน

ระดับคุณภาพระดับปรับปรุง ให้คะแนน 1 คะแนน

กำหนดเกณฑ์การแปลผลระดับคุณภาพของแผนการจัดการเรียนรู้ ดังนี้

คะแนนเฉลี่ย 4.51 – 5.00 แปลผล ระดับคุณภาพดีมาก

คะแนนเฉลี่ย 3.51 – 4.50 แปลผล ระดับคุณภาพดี

คะแนนเฉลี่ย 2.51 – 3.50 แปลผล ระดับคุณภาพค่อนข้างดี

คะแนนเฉลี่ย 1.51 – 2.50 แปลผล ระดับคุณภาพพอใช้

คะแนนเฉลี่ย 1.00 – 1.50 แปลผล ระดับคุณภาพปรับปรุง

ผลการประเมินต้องมีคะแนนเฉลี่ยตั้งแต่ 3.51 – 5.00 หรืออยู่ในระดับคุณภาพดีถึงดีมาก จึงจะถือว่าเป็นแผนการจัดการเรียนรู้ที่มีคุณภาพเพื่อนำไปใช้ในการวิจัยต่อไป

1. อาจารย์ ดร. อพันตรี พูลพุทธา ปร.ด. (วิจัยและการประเมินผลการศึกษา) ตำแหน่งอาจารย์สาขาวิจัยและประเมินผลการศึกษา คณะครุศาสตร์ มหาวิทยาลัยราชภัฏมหาสารคาม ผู้เชี่ยวชาญด้านการวัดและประเมินผล

2. ผู้ช่วยศาสตราจารย์.ดร. สุรกานต์ จังหาร คอ.ด. (วิจัยและพัฒนาหลักสูตร) อาจารย์สาขาหลักสูตรและการเรียนการสอน คณะครุศาตร์ มหาวิทยาลัยราชภัฏมหาสารคาม ผู้เชี่ยวชาญด้านหลักสูตรและการเรียนการสอน ผู้เชี่ยวชาญด้านหลักสูตรและการเรียนการสอน

3) นายนรินทร์ สมบูรณ์ ปริญญาโท สาขาหลักสูตรและการสอน (วิชาเฉพาะการสอนศิลปะ-นาฏศิลป์) ตำแหน่ง ครูชำนาญการพิเศษ สาขานาฏศิลป์ โรงเรียนนครขอนแก่น สังกัดสำนักงานเขตพื้นที่การศึกษามัธยมศึกษา เขต 25 ผู้เชี่ยวชาญด้านหลักสูตรและการเรียนการสอน

4. อาจารย์ ดร.ณัฐกานต์ บุญศิริ ศป.บ. นาฏศิลป์ ตำแหน่งอาจารย์ประจำภาควิชาศิลปะการแสดง เอกนาฏศิลป์ไทย คณะศิลปกรรมศาสตร์ มหาวิทยาลัยมหาสารคาม ผู้เชี่ยวชาญ  
ด้านเนื้อหาการสอนวิชานาฏศิลป์

5. อาจารย์ ดร.ยุทธศิลป์ จุฑาวิจิตร ปริญญาเอก ปรัชญาดุษฎีบัณฑิตตำแหน่งอาจารย์ประจำภาควิชาศิลปะการแสดง เอกนาฏศิลป์ไทย คณะศิลปกรรมศาสตร์ มหาวิทยาลัยมหาสารคาม ผู้เชี่ยวชาญด้านการเรียนการสอนวิชานาฏศิลป์

3.3.1.6 นำแผนการจัดการเรียนรู้ที่ผ่านการประเมินจากผู้เชี่ยวชาญทั้ง 5 ท่าน โดยมีระดับความเหมาะสม มากที่สุด มีค่าเฉลี่ยโดยรวมเท่ากับ 4.80 และได้ปรับปรุงแก้ไขไปใช้กับนักเรียนชั้นมัธยมศึกษาปีที่ 1 ภาคเรียนที่ 2 ปีการศึกษา 2560 โรงเรียนสารคามพิทยาคม จำนวน 50 คน

3.3.1.7 จัดทำแผนการจัดการเรียนรู้ให้เป็นฉบับจริง เพื่อนำไปใช้เก็บรวบรวมข้อมูลกับนักเรียนกลุ่มตัวอย่างต่อไป

**3.3.2 แบบทดสอบวัดผลสัมฤทธิ์ทางการเรียน ก่อนเรียนและหลังเรียน**

เป็นแบบทดสอบที่ผู้วิจัยสร้างขึ้นโดยเป็นแบบปรนัยชนิด 4 ตัวเลือก ซึ่งผู้วิจัยได้ดำเนินการตามลำดับขั้นตอน ดังนี้

3.3.2.1 ศึกษาหลักสูตรสถานศึกษา สาระการเรียนรู้ มาตรฐานการเรียนรู้และคำอธิบายรายวิชา

3.3.2.2 ศึกษาเนื้อหาของหน่วยการเรียนรู้ หน่วยที่ 2 นาฏศิลป์และการละครเรื่อง รำวงมาตรฐาน ชั้นมัธยมศึกษาปีที่ 1

3.3.2.3 สร้างแบบทดสอบวัดผลสัมฤทธิ์ทางการเรียน เรื่อง รำวงมาตรฐาน  
ชั้นมัธยมศึกษาปีที่ 1 หลังเรียน (Post-test) เพื่อวัดผลสัมฤทธิ์ทางการเรียน จำนวน 1 ฉบับ   
เป็นแบบทดสอบปรนัยชนิด 4 ตัวเลือก เพื่อวัดความรู้ ความจำ และการนำไปใช้ จำนวน 50 ข้อ   
ตามแนวคิดของ Bloom แล้วคัดเลือกมาเป็นเครื่องมือการวิจัย 30 ข้อ โดยพิจารณาจากข้อสอบที่มีค่าความยากง่าย ค่าอำนาจจำแนก ความเชื่อมั่น ที่ยอมรับได้ตามเกณฑ์ ดังตารางที่ 3.2

**ตารางที่ 3.2**

*วิเคราะห์จุดประสงค์การเรียนรู้แต่ละเนื้อหา กำหนดจำนวนข้อสอบแต่ละเนื้อหา*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| เนื้อหา | จุดประสงค์การเรียนรู้ | ระดับการวัด | | | | | | รวม | |
| ความรู้ | | ความจำ | | นำไปใช้ | |
| ออก | ใช้จริง | ออก | ใช้จริง | ออก | ใช้จริง | ออก | ใช้จริง |
| นาฏยศัพท์  เบื้องต้น | 1. อธิบายความหมายของ  นาฏยศัพท์ได้  2. อธิบายท่านาฏศัพท์  แต่ละประเภทได้อย่าง  ถูกต้อง | 4 | 2 | 5 | 3 | - | - | 9 | 5 |
| รำวง  มาตรฐานเพลงคืนเดือนหงาย | 1. อธิบายประวัติความ  เป็นมาของรำวง  มาตรฐานได้  2. อธิบายความหมายของ  เพลงคืนเดือนหงายได้  3. อธิบายลักษณะการ  แสดงท่ารำเพลงคืน  เดือนหงายได้ | 5 | 3 | 2 | 1 | 2 | 1 | 9 | 5 |

*(ต่อ)*

**ตารางที่ 3.2** (ต่อ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| เนื้อหา | จุดประสงค์การเรียนรู้ | ระดับการวัด | | | | | | รวม | |
| ความรู้ | | ความจำ | | นำไปใช้ | |
| ออก | ใช้จริง | ออก | ใช้จริง | ออก | ใช้จริง | ออก | ใช้จริง |
| รำวง  มาตรฐานเพลงหญิงไทยใจงาม | 1. อธิบายความหมายของ  เพลงหญิงไทยใจงามได้  2. อธิบายลักษณะการ  แสดงท่ารำเพลง  หญิงไทยใจงามได้ | 3 | 2 | 3 | 2 | 2 | 1 | 8 | 5 |
| รำวง  มาตรฐานเพลงดอกไม้ของชาติ | 1. อธิบายความหมายของ  เพลงดอกไม้ของชาติได้  2. อธิบายลักษณะการ  แสดงท่ารำเพลงดอกไม้  ของชาติได้ | 2 | 1 | 4 | 3 | 2 | 1 | 8 | 5 |
| รำวง  มาตรฐานเพลงดวงจันทร์ขวัญฟ้า | 1. อธิบายความหมายของ  เพลงดวงจันทร์ขวัญฟ้า  ได้  2. อธิบายลักษณะการ  แสดงท่ารำเพลงดวง  จันทร์ขวัญฟ้าได้ | 3 | 2 | 4 | 2 | 1 | 1 | 8 | 5 |
| รวม | | | | | | | | 50 | 30 |

3.3.2.4 นำแบบทดสอบวัดผลสัมฤทธิ์ทางการเรียน ให้อาจารย์ที่ปรึกษาตรวจสอบ

คุณภาพ

3.3.2.5 นำแบบทดสอบวัดผลสัมฤทธิ์ เรื่อง รำวงมาตรฐาน ให้ผู้เชี่ยวชาญตรวจสอบคุณภาพของข้อสอบด้านความตรงเชิงเนื้อหา โดยพิจารณาจากค่าดัชนีความสอดคล้อง (IOC) (ไพศาล วรคำ, 2559, น. 269) กำหนดเกณฑ์ให้คะแนน ดังนี้

+1 เมื่อแน่ใจว่าข้อสอบสอดคล้องกับจุดประสงค์การเรียนรู้

0 เมื่อไม่แน่ใจว่าข้อสอบสอดคล้องกับจุดประสงค์การเรียนรู้

- 1 เมื่อแน่ใจว่าข้อไม่สอบสอดคล้องกับจุดประสงค์การเรียนรู้

คำนวณค่า IOC (Index of Item-Objective Congruence) ของข้อสอบรายข้อแล้วคัดเลือกข้อสอบที่มีค่า IOC ตั้งแต่ 0.60 ถึง 1.00 เพื่อนำไปทดลองใช้หาค่าอำนาจจำแนก ความยากง่าย และความเชื่อมั่นของแบบทดสอบต่อไป

3.3.2.6 นำแบบทดสอบที่ได้รับการตรวจสอบความเที่ยงตรงของเนื้อหามาทำการวิเคราะห์ (try out) ทำการทดสอบกับนักเรียนซึ่งไม่ใช่กลุ่มเป้าหมาย คือ โรงเรียนสารคามพิทยาคม จำนวน 50 คน แล้วนำกระดาษคำตอบมาตรวจให้คะแนนโดยข้อที่ถูกให้คะแนน 1 คะแนน ข้อที่ผิดหรือไม่ตอบ หรือตอบเกิน 1 ตัวเลือก ให้ 0 คะแนน

3.3.2.7 นำข้อสอบที่ได้มาทำการวิเคราะห์หาค่าอำนาจจำแนก (B) อยู่ระหว่าง 0.20 - 0.73 และค่าความยากง่าย (P) อยู่ระหว่าง 0.23 - 0.80 ของแบบทดสอบรายข้อ จากนั้นคัดเลือกเอาข้อสอบที่มีคุณภาพเข้าเกณฑ์ตามจำนวนที่ต้องการ นำแบบทดสอบที่คัดเลือกไว้จำนวน 30 ข้อ มาวิเคราะห์หาค่าความเชื่อมั่นของแบบทดสอบทั้งฉบับมีค่าเท่ากับ 0.87 โดยใช้สูตรของลิวิงสตัน (Livingston’ Method) (ไพศาล วรคำ, 2559, น. 281)

3.3.2.8 จัดทำแบบทดสอบให้เป็นฉบับจริง เพื่อนำไปใช้เก็บรวบรวมข้อมูลกับนักเรียนกลุ่มตัวอย่างต่อไป

**3.3.3 แบบประเมินทักษะปฏิบัตินาฏศิลป์**

เป็นแบบสังเกตที่ผู้วิจัยสร้างขึ้น โดยยึดตามหลักเกณฑ์การประเมินโดยทั่วไปของกิจกรรมนาฏศิลป์ ซึ่งมีขั้นตอนในการสร้างดังนี้

3.3.3.1 ศึกษาหลักสูตรการศึกษาขั้นพื้นฐาน พุทธศักราช 2551 กลุ่มสาระการ เรียนรู้ศิลปะ สาระนาฏศิลป์ และศึกษาทฤษฎี หลักการและวิธีการสร้างเครื่องมือวัดผลทางการ ศึกษา

3.3.3.2 ศึกษาขอบเขตของเนื้อหา และมาตรฐานการเรียนรู้ตัวชี้วัด ให้ครอบคลุม เนื้อหาวิชา

3.3.3.3 สร้างแบบประเมินทักษะปฏิบัติ จากหน่วยการเรียนรู้ที่ 2 เรื่อง รำวงมาตรฐาน สำหรับนักเรียนชั้นมัธยมศึกษาปีที่ 1 เป็นแบบรูบริคสกอร์ ดังตารางที่ 3.3

**ตารางที่ 3.3**

*เกณฑ์การประเมินทักษะปฏิบัตินาฏศิลป์*

|  |  |  |  |  |
| --- | --- | --- | --- | --- |
| รายการประเมิน | เกณฑ์การให้คะแนน | | | |
| 4 | 3 | 2 | 1 |
| ความถูกต้อง  ของท่ารำ | ปฏิบัติท่ารำทั้งมือ  และเท้าได้ถูกต้อง ครบถ้วนทุกท่า และมีความต่อเนื่องจนจบเพลง | ปฏิบัติท่ารำทั้งมือ  และเท้าได้ถูกต้องแต่ไม่ครบทุกท่าและขาดความต่อเนื่อง | ปฏิบัติท่ารำทั้งมือ  และเท้าไม่ถูกต้องเกือบทุกท่า และขาดความต่อเนื่องเป็นส่วนมาก | ปฏิบัติท่ารำทั้งมือ  และเท้าไม่ถูกต้องทุกท่า และขาดความต่อเนื่องตลอดทั้งเพลง |
| ท่ารำสัมพันธ์  กับคำร้องและจังหวะ | ปฏิบัติท่ารำ มือและ  เท้าได้สอดคล้องสัมพันธ์กับคำร้องและจังหวะจนจบเพลง | ปฏิบัติท่ารำ มือและ  เท้าได้สอดคล้องสัมพันธ์กับคำร้องจังหวะไม่ครบทุกท่าและขาดความต่อเนื่อง | ปฏิบัติท่ารำทั้งมือ  และเท้าไม่สอดคล้องสัมพันธ์กับคำร้องจังหวะจนจบเพลงและขาดความต่อเนื่องเป็นส่วนมาก | ปฏิบัติท่ารำทั้งมือ  และเท้าไม่สอดคล้องสัมพันธ์กับคำร้องจังหวะจนจบเพลงและขาดความต่อเนื่อง |
| ลีลาอ่อนช้อย  สวยงาม | ปฏิบัติท่ารำด้วย  ท่าทางสง่างาม ยิ้มแย้ม มีลีลาอ่อนช้อยสวยงามครบทุกท่า | ปฏิบัติท่ารำด้วย  ท่าทางสง่างาม  ยิ้มแย้ม แต่ลีลาขาดความอ่อนช้อยสวยงาม | ปฏิบัติท่ารำด้วย  ท่าทางที่ไม่สง่างาม มีลีลาที่ไม่อ่อนช้อยสวยงามหลายท่า | ปฏิบัติท่ารำด้วย  ท่าทางที่ไม่สง่างาม มีลีลาที่ไม่อ่อนช้อยสวยงามทุกท่า |
| มีความ  พร้อมเพรียง | ปฏิบัติท่ารำได้  สัมพันธ์กับคู่และสมาชิกกลุ่มอย่างพร้อมเพรียงต่อเนื่องจนจบเพลง | ปฏิบัติท่ารำได้  สัมพันธ์กับคู่ แต่สมาชิกขาดความพร้อมเพรียง หรือขาดอย่างใดอย่างหนึ่ง | ปฏิบัติท่ารำ  ไม่สัมพันธ์กับคู่และสมาชิกกลุ่มขาดความพร้อมเพรียง | ปฏิบัติท่ารำ  ไม่สัมพันธ์กับคู่และสมาชิกกลุ่มขาดความพร้อมเพรียงตลอดทั้งเพลง |
| กล้าแสดงออก | มีความมั่นใจ ตั้งใจ  และปฏิบัติท่ารำด้วยความกระตือรือร้นอย่างต่อเนื่อง | มีความมั่นใจ สนใจ  และปฏิบัติกิจกรรมด้วยความกระตือรือร้นแต่ขาดความต่อเนื่อง | ขาดความมั่นใจ  และแต่มีความกระตือรือร้นในการปฏิบัติกิจกรรม | ขาดความมั่นใจ  และไม่มีความกระตือรือร้นในการปฏิบัติกิจกรรม |

คะแนนตัดสินระดับคุณภาพ

คะแนน ระดับคุณภาพ

75.01 - 100 ดีมาก

50.01 - 75.00 ดี

25.01 - 50.00 พอใช้

00.00 - 25.00 ปรุบปรุง

3.3.3.4 นำแบบประเมินทักษะปฏิบัตินาฏศิลป์ที่สร้างขึ้นเสนอต่ออาจารย์ที่ปรึกษาวิทยานิพนธ์เพื่อตรวจสอบการวัดและประเมินผล

3.3.3.5 นำแบบประเมินทักษะปฏิบัตินาฏศิลป์มาปรับปรุงแก้ไขตามคำแนะนำของ อาจารย์ที่ปรึกษาวิทยานิพนธ์

3.3.3.6 นำแบบประเมินทักษะปฏิบัตินาฏศิลป์ที่ปรับปรุงแก้ไขแล้วเสนอต่อผู้เชี่ยวชาญ เพื่อตรวจสอบการวัดและประเมินผลความเที่ยงตรงเชิงโครงสร้าง (Construct Validity) โดยหาค่าดัชนีความสอดคล้อง (Index of Consistency or IOC)

3.3.3.7 นำแบบประเมินทักษะปฏิบัตินาฏศิลป์มาปรับปรุงแก้ไขตามคำแนะนำของ ผู้เชี่ยวชาญ

3.3.3.8 จัดทำแบบประเมินทักษะปฏิบัตินาฏศิลป์ให้เป็นฉบับจริง มาใช้เป็นเครื่องมือในการทดสอบกับนักเรียนที่เป็นกลุ่มตัวอย่างต่อไป

**3.3.4 แบบสอบถามความพึงพอใจ**

ผู้วิจัยได้ดำเนินการสร้างและหาคุณภาพของแบบสอบถามความพึงพอใจตามลำดับขั้นตอน ดังนี้

3.3.4.1 ศึกษาหลักการ แนวคิด ทฤษฎี ที่เกี่ยวกับความพึงพอใจ และวิธีการสร้างเครื่องมือเก็บรวบรวมข้อมูลประเภทแบบสอบถามจากเอกสาร หนังสือ ตำรา ที่เกี่ยวข้อง

3.3.4.2 กำหนดนิยามความพึงพอใจเพื่อใช้เป็นกรอบในการกำหนดรายการสอบถามของแบบสอบถามและออกแบบโครงสร้างแบบสอบถามตามชนิดของแบบสอบถามความพึงพอใจ  
ที่เลือกใช้

3.3.4.3 กำหนดรายการสอบถามและสร้างแบบสอบถามความพึงพอใจตามโครงสร้าง ของแบบสอบถามชนิดมาตราส่วนประมาณค่า (Rating Scale) 5 ระดับ คือ พึงพอใจระดับมากที่สุด พึงพอใจระดับมาก พึงพอใจระดับปานกลาง พึงพอใจระดับน้อย และพึงพอใจระดับน้อยที่สุด (ไพศาล วรคำ, 2552, น. 240-241) โดยกำหนดเกณฑ์ให้คะแนนและเกณฑ์แปลผลความพึงพอใจ ดังนี้

กำหนดเกณฑ์ให้คะแนนความพึงพอใจ ดังนี้

ความพึงพอใจในระดับมากที่สุด ให้คะแนน 5 คะแนน

ความพึงพอใจในระดับมาก ให้คะแนน 4 คะแนน

ความพึงพอใจในระดับปานกลาง ให้คะแนน 3 คะแนน

ความพึงพอใจในระดับน้อย ให้คะแนน 2 คะแนน

ระดับคุณภาพระดับน้อยที่สุด ให้คะแนน 1 คะแนน

เกณฑ์แปลผลความพึงพอใจ ดังนี้ (บุญชม ศรีสะอาด, 2556 น. 99-100)

คะแนนเฉลี่ย 4.51 – 5.00 แปลผล ความพึงพอใจมากที่สุด

คะแนนเฉลี่ย 3.51 – 4.50 แปลผล ความพึงพอใจมาก

คะแนนเฉลี่ย 2.51 – 3.50 แปลผล ความพึงพอใจปานกลาง

คะแนนเฉลี่ย 1.51 – 2.50 แปลผล ความพึงพอใจน้อย

คะแนนเฉลี่ย 1.00 – 1.50 แปลผล ความพึงพอใจน้อยที่สุด

3.3.4.4 นำแบบสอบถามความพึงพอใจที่สร้างขึ้น เสนอต่ออาจารย์ที่ปรึกษา  
เพื่อพิจารณาให้ข้อเสนอแนะ นำข้อเสนอแนะมาปรับปรุงแก้ไข

3.3.4.5 นำแบบสอบถามความพึงพอใจที่สร้างขึ้น ให้ผู้เชี่ยวชาญตรวจสอบคุณภาพ  
มาวิเคราะห์หาค่าดัชนีความสอดคล้อง (IOC) มีค่า 0.80 - 1.00

3.3.4.6 จัดทำแบบสอบถามความพึงพอใจให้เป็นฉบับจริง เพื่อนำไปใช้เก็บรวบรวมข้อมูลกับนักเรียนกลุ่มตัวอย่างต่อไป

**3.4 การเก็บรวบรวมข้อมูล**

การวิจัยครั้งนี้ เป็นการวิจัยแบบกึ่งทดลอง (The Quasi Experimental Research) โดยมีรูปแบบการวิจัยคือ เป็นกลุ่มทดลองกลุ่มเดียว วัดก่อนและหลังการทดลอง (Single Group Pretest – Posttest Design) (ไพศาล วรคำ, 2552)

แบบแผนการทดลอง

|  |  |  |
| --- | --- | --- |
| T1 | X | T2 |

***ภาพที่ 3.1*** แบบแผนการทดลอง

T1 หมายถึง การทดสอบก่อนเรียน

X หมายถึง การจัดกระบวนการเรียนรู้โดยใช้วิธีสอนแบบฝึกปฏิบัติ

T2 หมายถึง การทดสอบหลังเรียน

ผู้วิจัยได้ดำเนินการเก็บรวบรวมข้อมูลด้วยตนเองกับนักเรียนชั้นมัธยมศึกษาปีที่ 1 ภาคเรียน  
ที่ 2 ปีการศึกษา 2560 โรงเรียนสารคามพิทยาคม ซึ่งเป็นนักเรียนกลุ่มตัวอย่างในการวิจัยครั้งนี้ จำนวน 50 คน โดยดำเนินการตามขั้นตอน ดังนี้

1. ปฐมนิเทศเพื่อชี้แจงแนะนำกิจกรรมการเรียนรู้ตามแนวคิดของเดวีส์ ของนักเรียน  
ชั้นมัธยมศึกษาปีที่ 1

2. ทำหนังสือขอความร่วมมือในการทำวิจัยจากมหาวิทยาลัยราชภัฎมหาสารคามถึงโรงเรียนสารคามพิทยาคมเพื่อต้องการวิจัยและรวบรวมข้อมูล

3. ทดสอบก่อนเรียน (Pre – test) กับนักเรียนกลุ่มเป้าหมาย ด้วยแบบทดสอบวัดผลสัมฤทธิ์ทางการเรียน จำนวน 1 ชุด วิเคราะห์หาค่า  และ S.D.

4. จัดกิจกรรมในแผนการจัดการเรียนรู้ตามแนวคิดของเดวีส์ ตามขั้นตอนที่กำหนดไว้ จำนวน 6 แผน รวม 12 ชั่วโมง (หาค่า E1, , S.D., ร้อยละ) และเก็บคะแนนทักษะปฏิบัตินาฏศิลป์

5. ทดสอบหลังเรียน (Post – test) กับนักเรียนกลุ่มตัวอย่าง เมื่อสิ้นสุดการทดลองจัดกิจกรรมการเรียนรู้ตามแนวคิดของเดวีส์ กลุ่มสาระการเรียนรู้ศิลปะ สาระนาฏศิลป์ ชั้นมัธยมศึกษา  
ปีที่ 1 โดยใช้แบบทดสอบวัดผลสัมฤทธิ์ทางการเรียน จำนวน 1 ชุด (หาค่า E2, , S.D., ร้อยละ,   
t - test)

6. นักเรียนตอบแบบสอบถามความพึงพอใจของนักเรียนที่มีต่อการจัดกิจกรรมการเรียนรู้ทักษะปฏิบัติ ตามแนวคิดของเดวีส์ กลุ่มสาระการเรียนศิลปะ สาระนาฏศิลป์ ชั้นมัธยมศึกษาปีที่ 1จำนวน 1 ชุด เพื่อเก็บข้อมูลและนำข้อมูลที่ได้จากการทดลองและจากการสอบถามไปวิเคราะห์ต่อไป (หาค่า , S.D., แปลความ)

**3.5 การวิเคราะห์ข้อมูล**

การวิจัยครั้งนี้ ได้ดำเนินการโดยนำแผนการจัดการเรียนรู้ ที่ใช้วิธีการสอนแบบฝึกปฏิบัติ   
ที่มีการปรับปรุงแก้ไขมาตามลำดับ มาดำเนินการสอนกับนักเรียน ชั้นมัธยมศึกษาปีที่ 1 โรงเรียนสารคามพิทยาคม สำนักงานเขตพื้นที่การศึกษามัธยมศึกษา เขต 26 ในภาคเรียนที่ 2 ปีการศึกษา 2560 โดยผู้วิจัยเป็นผู้ดำเนินการสอนด้วยตนเอง ใช้เวลาในการสอน 12 ชั่วโมง ซึ่งมีขั้นตอนในการเก็บรวบรวมข้อมูล ดังนี้

3.5.1 การหาประสิทธิภาพแผนการจัดการเรียนรู้ ตามเกณฑ์ที่กำหนด 80/80 โดยนำแผนการจัดการเรียนรู้ ที่ปรับปรุงแก้ไขแล้ว มาใช้สอนกับนักเรียนกลุ่มเป้าหมาย ในภาคเรียนที่ 2 ปีการศึกษา 2560 ทำการสอนโดยผู้วิจัย ใช้เวลาในการสอน 12 ชั่วโมง เก็บรวบรวมข้อมูลด้วยการสังเกตพฤติกรรมขณะทำการสอน ตามแบบประเมิน แล้วนำข้อมูลที่ได้มาวิเคราะห์ หาค่าสถิติพื้นฐาน

3.5.2 การเก็บรวบรวมข้อมูลด้านผลการเรียนรู้ โดยให้นักเรียนทำแบบทดสอบวัดผลสัมฤทธิ์ทางการเรียนก่อนเรียนและหลังเรียน แล้วตรวจให้คะแนน นำข้อมูลที่ได้มาวิเคราะห์ ด้วยวิธีการทางสถิติ โดยหาค่า t (t-test)

3.5.3 การเก็บรวบรวมข้อมูลด้านการพัฒนาทักษะปฏิบัตินาฏศิลป์ โดยทดสอบทักษะปฏิบัตินาฏศิลป์ก่อนเรียน ตรวจผลงาน(ชิ้นงาน)และสังเกตพฤติกรรมขณะฝึกปฏิบัติกิจกรรมระหว่างเรียน และทดสอบหลังเรียน ใช้การประเมินเป็นมาตรวัดคุณภาพของผลงานแบบ Rubrics นำข้อมูลที่ได้มาวิเคราะห์โดยใช้มาตราส่วนประมาณค่า (Ratting Scale)

3.5.4 การเก็บรวบรวมข้อมูลด้านความพึงพอใจต่อการเรียนโดยใช้กิจกรรมการเรียนรู้ตามแนวคิดของแฮร์โร่ โดยให้นักเรียนตอบแบบสอบถามความพึงพอใจหลังเรียน ตามรายการประเมิน   
10 รายการ

**3.6 สถิติที่ใช้ในการวิจัย**

ผู้วิจัยได้ดำเนินการวิเคราะห์ข้อมูล ดังนี้

3.6.1 ด้านการหาประสิทธิภาพการจัดกิจกรรมการเรียนรู้โดยใช้วิธีการสอนแบบปฏิบัติ  
ตามเกณฑ์มาตรฐาน 80/80 โดยใช้สูตร ดังนี้ (บุญชุม ศรีสะอาด, 2556, น. 126)

 *(3-1)*

 คือ ประสิทธิภาพของกระบวนการ

 คือ คะแนนรวมของแบบฝึกหัดหรืองาน

A คือ คะแนนเต็มของแบบฝึกทุกชุดรวมกัน

N คือ จำนวนผู้เรียน

 *(3-2)*

 คือ ประสิทธิภาพของผลลัพธ์

 คือ คะแนนรวมของผลลัพธ์หลังเรียน

B คือ คะแนนเต็มของการสอบหลังเรียน

N คือ จำนวนผู้เรียน

3.6.2 ด้านผลการเรียนรู้ โดยการเปรียบเทียบความแตกต่างผลสัมฤทธิ์ทางการเรียนก่อนเรียนและหลังเรียน นำข้อมูลที่ได้มาวิเคราะห์ ด้วยวิธีการทางสถิติ โดยหาค่า t (t – test) (บุญชม   
ศรีสะอาด, 2551, น. 69)

t =  *(3-3)*

)

(

เมื่อ t แทน ค่าสถิติทดสอบจากการกระจายแบบที

D แทน ค่าความแตกต่างของคะแนนก่อนเรียนและหลังเรียน

N แทน จำนวนนักเรียน

3.6.3 ด้านการพัฒนาทักษะปฏิบัตินาฏศิลป์ ใช้แบบมาตราส่วนประมาณค่า (Ratting Scale) วิเคราะห์ข้อมูล โดย หาค่าเฉลี่ย () และส่วนเบี่ยงเบนมาตรฐาน (S.D.)

(ไพศาล วรคำ, 2552, น. 240-241)

 *(3-4)*

เมื่อ  คือ ค่าเฉลี่ย

 คือ ผลรวมของคะแนนทั้งหมดในกลุ่ม

N คือ จำนวนคะแนนในกลุ่ม

S.D. =  *(3-5)*

เมื่อ S.D. คือ ส่วนเบี่ยงเบนมาตรฐาน

 คือ คะแนนแต่ละตัว

 คือ จำนวนคะแนนในกลุ่ม

∑ คือ ผลรวม

3.6.4 ด้านความพึงพอใจต่อการเรียน ใช้แบบมาตราส่วนประมาณค่า (Ratting Scale) วิเคราะห์ข้อมูล โดย หาค่าเฉลี่ย () และส่วนเบี่ยงเบนมาตรฐาน (S.D.) (บุญชม ศรีสะอาด, 2554, น. 68 - 76)

 *(3-6)*

เมื่อ  คือ ค่าเฉลี่ย

 คือ ผลรวมของคะแนนทั้งหมดในกลุ่ม

N คือ จำนวนคะแนนในกลุ่ม

S.D. =  *(3-7)*

เมื่อ S.D. คือ ส่วนเบี่ยงเบนมาตรฐาน

 คือ คะแนนแต่ละตัว

 คือ จำนวนคะแนนในกลุ่ม

∑ คือ ผลรวม